
AVIZ

asupra proiectului de Lege privind unele măsuri pentru privatizarea Societăţii Comerciale de Distribuţie a Gazelor Naturale „Distrigaz Nord” – S.A. Târgu Mureş şi a Societăţii Comerciale de Distribuţie a Gazelor Naturale „Distrigaz Sud” – S.A. Bucureşti

Cu adresa nr. P.L.-X 700 din 10.11.2004, Biroul Permanent, conform art. 89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege privind unele măsuri pentru privatizarea Societăţii Comerciale de Distribuţie a Gazelor Naturale „Distrigaz Nord” – S.A. Târgu Mureş şi a Societăţii Comerciale de Distribuţie a Gazelor Naturale „Distrigaz Sud” – S.A. Bucureşti.
In urma examinării, în şedinţa din data de 10.11.2004, Comisia, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

